fr hu hu hu hu hu hu hu hu hu hu de hu hu hu hu hu de hu hu hu hu hu en hu hu hu hu hu de hu hu es hu hu hu hu hu en hu hu hu hu en hu de hu de hu fr hu en de hu hu hu hu hu hu hu en hu en hu de hu et de hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu en hu it hu hu hu hu hu hu hu hu hu hu hu hbs_lat hu hu hu hu hu hu hu de hu hu hu hu de de de hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Richter Gedeon Nyrt. – Wikipédia
Ez a szócikk a Richter Gedeon Nyrt.-ról szól. Hasonló címmel lásd még: Richter (egyértelműsítő lap).
A Richter Gedeon Nyrt. Magyarország egyik legfontosabb gyógyszeripari vállalata, a hazai gyógyszergyárak közül a legnagyobb hányadban van magyar részvényesek tulajdonában (kb. 34%[2]). Külföldi érdekeltségei révén Közép-Európában regionális multinacionális vállalatnak tekinthető. 2017 óta Orbán Gábor a vezérigazgató és Bogsch Erik az operatív elnök.[3]
RICHTER GEDEON VEGYÉSZETI GYÁR NYRT.
Orbán Gábor vezérigazgató, Bogsch Erik operatív elnök
630 595 millió forint (2021)[1]
141 180 millió forint (2021)[1]
1 145 282 millió forint (2021)[1]
Gedeon Richter Polska, Gedeon Richter Romania, Gedeon Richter RUS, Richter Themis, Richter-Helm Biologics, Preglem
A Richter Gedeon Nyrt. weboldala
A Wikimédia Commons tartalmaz Richter Gedeon Nyrt. témájú médiaállományokat.
Richter Gedeon Vegyészeti Gyár
Richter Gedeon Vegyészeti Gyár Rt.
A Richter Gedeon Nyrt. egyik épülete
A Richter Gedeon Nyrt. egyik épülete
A Richter Gedeon Nyrt. kutatási épülete
A Richter Gedeon Nyrt. dorogi gyáregysége
1.1 A Sas patika
1.3 A Richter Gedeon Vegyészeti Gyár Rt.
1.4 Kőbányai Gyógyszerárugyár néven
1.5 A rendszerváltás óta
Richter Gedeon gyógyszervegyész – külföldi tanulmányútjairól hazatérve – 1901-ben megvásárolta Budapesten az Üllői úton a Sas patikát.[4] Laboratóriumában sikerrel kísérletezett állati szervekből kivont (ún. organoterápiás) készítményekkel. 1902-ben hozta sikerrel forgalomba a Tonogen védjegy alatt a korában világszínvonalat képviselő organoterápiás készítményt.
A siker lehetővé tette, hogy Richter Gedeon családi vállalkozásként gyógyszergyárat alapítson Budapesten a Gyömrői út – Cserkesz utca közötti területen. A termékpaletta kibővült: fertőtlenítő szertől (Hyperol) a láz- és gyulladáscsillapító Kalmopyrin védjegyes termékig.
A Richter Gedeon Vegyészeti Gyár Rt.Szerkesztés
A családi vállalat 1923-ban alakult részvénytársasággá, ezáltal a termékfejlesztésre és a vállalati akvizícióra (leányvállalatok Bukarestben és Varsóban) elegendő tőke jutott. A cég exportjára jellemző, hogy 34 államban tartott fenn bizományi raktárt. Richter Gedeon, miután saját gyárából kitiltották, 1944-ben a Duna-parton a nyilasterror áldozata lett.
A második világháború után a gyárat államosították, és összevonták néhány, szintén államosított kisebb vegyi üzemmel (Rex, Egger, Magyar Pharma). A budapesti ipar dekoncentrációjával összefüggésben 1967-ben[5] a termelés egy részét kihelyezték Dorogra, a város határában felépült gyárkomplexumot azóta többször bővítették.
A gyár nevét Kőbányai Gyógyszerárugyárra változtatták, amely név egyrészt egyetlen idegen nyelv beszélője számára sem volt kiejthető, másrészt állandó tévedésekre adott okot amiatt, hogy a mai EGIS gyógyszergyár is Kőbányán található. Mindezek miatt a rendszerváltásig a gyár belföldön a Kőbányai Gyógyszerárugyár nevet, külföldön, valamint iparjogvédelmi jogok (formális) jogosultjaként a Richter Gedeon Vegyészeti Gyár Rt. cégnevet, illetve ennek idegen nyelvi megfelelőjét használták.
Az állami vállalat termelésének több mint 75%-át exportálták. Saját fejlesztésű termékei közül kiemelkedik:
Humacthid (szintetikus ACTH hormon)
A termelés jelentős része részben organikus, részben szintetikus előállítású gyógyszerkészítményekből állt.
Miután a gyár profiljának bővítése lehetővé vált, a temékskálát később kozmetikumokkal és növényvédőszerekkel bővítették.
A Kőbányai Gyógyszerárugyárnál fejlesztették ki az egykor olyan sikeres Fabulon illetve Fabulissimo kozmetikai termékeket, valamint a Richtofit termékcsaládot. A gyár nővényvédő szereket (pl. Adol) is előállított, elsősorban a dorogi gyáregységében.
A rendszerváltás óta is megőrizte a cég belföldi és számos külföldi piaci pozícióját. Egyike a kutatás és innováció iránt leginkább elkötelezett magyar vállalatoknak.
1993-ban a Colgate-Palmolive Kft. megvásárolta a Fabulon termékcsalád és a Richtofit termékek gyártási jogát. A dorogi gyárüzemben készülő termékeket továbbra is forgalmazta, azonban megszüntette az ehhez kapcsolódó magyarországi fejlesztést és elbocsátotta a tapasztalt fejlesztői gárdát. 2008-ban a Colgate-Palmolive bezárta dorogi gyárát.
A Richter Gedeon Nyrt. folyamatosan fejlődik és újabbnál újabb beruházásokat hajt végre. 2006-ban határozta el magát a vállalat, hogy megkezdi a biotechnológiai gyógyszerek fejlesztését és gyártását. Ennek eredményeképpen 2007-ben létrejött a Richter-Helm közös vállalat. 2008-ban a vállat úgy határozott, hogy Debrecenben építik fel a Biotechnológiai üzemet, melyet 2012-ben adtak át és 2014 óta folyamatosan működik. Valamint a vállalat fő profilja továbbra is az innovatív eredeti kutatás legfontosabb terméke a Cariprazine, melyet az amerikai Actavis vállalattal közösen fejlesztett.
Richter Gedeon Nyrt. (Budapest)
Lengyelország: Gedeon Richter Polska
Románia: Gedeon Richter Romania
Oroszország: Gedeon Richter RUS
Egyesült Királyság: Gedeon Richter UK Ltd.
Kína: Gedeon Richter Rxmidas
Mexikó: Gedeon Richter Mexico
Továbbá vegyes vállalatokkal rendelkezik: Brazíliában
2022-ben 12 tagja van a Társaság igazgatóságának: Bogsch Erik, Orbán Gábor, Prof Dr. Ács Nándor Pál, Dr. Bagdy György, Dr. Cserháti Péter, Dr. Gulácsi Gábor, Dr. Hardy Ilona, Lantos Csaba, Dr. Pandurics Anett, Dr. Szabó László, Szécsényi Bálint, Prof. Dr. Vizi E. Szilveszter.
↑ a b c d Éves jelentés 2021
↑ Magyar tulajdonosok 34,06% (2021. augusztus): Maecenas Universitatis Corvini Alapítvány (10%), Mathias Corvinus Collegium Alapítvány (10%), Nemzeti Egészségügyi és Orvosképzésért Alapítvány (5,25%), egyéb intézmények (5,21%), magánbefektetők (3,6%)
↑ Richter Gedeon: Mellettem az utódom! (index.hu, 2017.10.04.)
↑ Gyakran "Pesti Sas patikaként" említik; nem azonos a budai Arany Sas Patikával, amelyben múzeum működik
↑ Solymár Judit–Kovács Lajos: Dorogi lexikon, 2008, 217. o.
A Richter Gedeon hivatalos oldala
A lap eredeti címe: „https://hu.wikipedia.org/w/index.php?title=Richter_Gedeon_Nyrt.&oldid=25120175”
Utoljára szerkesztve 2022. július 23., 16:07-kor
A lap utolsó módosítása: 2022. július 23., 16:07
A lap szövege CC BY-SA 3.0 alatt érhető el, ha nincs külön jelölve.